Ιβάνκα Χρίστοβα

Η Ιβάνκα Μαρίνοβα Χρίστοβα (, 19 Νοεμβρίου 1941 – 24 Φεβρουαρίου 2022) ήταν Βουλγάρα αθλήτρια της σφαιροβολίας. Κέρδισε το χρυσό μετάλλιο στους  Ολυμπιακούς Αγώνες του 1976 και το χάλκινο στους  Ολυμπιακούς Αγώνες του 1972. Επιπλέον, κέρδισε το Ευρωπαϊκό Πρωτάθλημα Κλειστού Στίβου το 1976. 

Το χρυσό μετάλλιο στο Μόντρεαλ ήταν το πρώτο της Βουλγαρίας στο στίβο στους Ολυμπιακούς Αγώνες.
Ήταν επίσης Πρωταθλήτρια Βαλκανίων 10 φορές (1966–1973 και 1975, επίδοση ρεκόρ και για το αγώνισμα στη διοργάνωση) και 12 φορές εθνική πρωταθλήτρια (1961–1966, 1968–1974). Σημείωσε συνολικά 36 ρεκόρ Βουλγαρίας το διάστημα 1962–1976.

Σημείωσε δύο παγκόσμια ρεκόρ: 
 21,87 μέτρα στις 3 Ιουλίου 1976 στο Μπέλμεκεν
 21,89 μέτρα στις 5 Ιουλίου 1976 στο Μπέλμεκεν

Το τελευταίο της ρεκόρ έμεινε μόνο μέχρι τις 26 Σεπτεμβρίου 1976, όταν η Τσεχοσλοβάκα Έλενα Φιμπινγκέροβα το βελτίωσε με ρίψη 21,99 μέτρων. Απεβίωσε στις 24 Φεβρουαρίου 2022, σε ηλικία 80 ετών.

 Σημαντικότερα επιτεύγματα 
1967Ευρωπαϊκό Πρωτάθλημα Κλειστού Στίβου Πράγα, Τσεχοσλοβακία 2η 16,55 μ. 1969Ευρωπαϊκό Πρωτάθλημα Κλειστού Στίβου Βελιγράδι, Γιουγκοσλαβία 2η 16,94 μ. 1972Ολυμπιακοί ΑγώνεςΜόναχο, Δυτική Γερμανία 3η 19,35 μ. 1975Ευρωπαϊκό Πρωτάθλημα Κλειστού Στίβου Κατοβίτσε, Πολωνία 3η 19,35 μ. 1976Ευρωπαϊκό Πρωτάθλημα Κλειστού Στίβου Μόναχο, Δυτική Γερμανία 1η 20,45 μ. Ολυμπιακοί ΑγώνεςΜόντρεαλ, Καναδάς 1η21,16 μ.

 Παραπομπές 

 Εξωτερικοί σύνδεσμοι 



Κατηγορία:Σφαιροβόλοι
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Βούλγαροι Ολυμπιονίκες
Κατηγορία:Αθλητές του στίβου στους Θερινούς Ολυμπιακούς Αγώνες 1976
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων των Βαλκανικών Αγώνων Στίβου